Diari Oficial de la Generalitat Valenciana


Sumari del DOGV 9380, del 11-07-2022 (2022/6465)

Informació pública de l'inici de les operacions de delimitació de la via pecuària número 1, anomenada Vereda del Camí Vell de Cullera, al terme municipal de Xeraco.
--------------------------------------------------------------------------------------------------------------------------------------------------------------------

### Dades del document

Número de DOGV
:   9380

Data del DOGV
:   11-07-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/6465


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de l'inici de les operacions de delimitació de la via pecuària número 1, anomenada Vereda del Camí Vell de Cullera, al terme municipal de Xeraco. [2022/6465]  
En compliment de la Resolució de la Direcció General de Medi Natural i d'Avaluació Ambiental de data 16 de juny del 2022, es procedeix a la delimitació de la via pecuària número 1, anomenada Vereda del Camí Vell de Cullera, en el terme municipal de Xeraco, província de València, a fi de definir els seus límits segons el que s'estableix en l'acte de classificació i amb subjecció a la legislació vigent. De conformitat amb el preceptuat en l'article 45 de la Llei 39/2015, d'1 d'octubre, del procediment administratiu comú de les administracions públiques, es fa públic, per a general coneixement, que els treballs de referència donaran principi el dia 21 de setembre de 2022, per a aquelles persones afectades pel procediment les parcel·les del qual es troben en els polígons cadastrals 4 i 6 i el dia 22 de setembre de 2022, per a aquelles altres afectades pel mateix les parcel·les del qual es troben en els polígons cadastrals 3, 5 i 7. Els dos dies l'acte tindrà lloc a les 10.30 h. en la sala d'actes de la Casa de la Cultura de Xeraco, situada al carrer Encarnació, 7. Òbviament aquelles persones que hagen assistit a l'acte del primer dia no hauran de fer-lo en el segon, malgrat que tinguen propietats en els polígons esmentats per als dos dies.  
  
S'emplaça a les persones confrontants i/o entitats amb interés legítim a assistir a aquests actes, en el qual podran realitzar les al·legacions que consideren oportunes, i se'ls adverteix que la seua absència no invalida l'eficàcia d'aquest.  
S'ha designat a Gabriel Varea Illueca, en qualitat de funcionari de la Generalitat Valenciana, com a instructor per als treballs de la citada partió.  
El termini màxim per a la resolució del procediment administratiu serà de 18 mesos, a comptar des de l'acord d'inici, conforme a l'article 14.3 de la Llei 3/2014, de l'11 de juliol, de la Generalitat, de vies pecuàries de la Comunitat Valenciana, modificada per la Llei 9/2019, de 23 de desembre, de la Generalitat, de mesures fiscals, de gestió administrativa i financera i d'organització de la Generalitat (DOGV 8707, 30.12.2019). El venciment màxim establit per a la resolució produirà la caducitat, segons s'estableix en l'article 25.1.b de la Llei 39/2015, d'1 d'octubre, del procediment administratiu comú de les administracions públiques.  
  
  
València, 2 de juliol de 2022.- La directora territorial: Isabel Gomis Moratal.